Public procurement notice: Contract Notice
Published: 2024-03-08
Buyer: HRVATSKA AKADEMSKA I ISTRAŽIVAČKA MREŽA CARNet
Country: HR
Region: HR050
Contract type: Services
Procedure: Open procedure
CPV classification: 72211000: Systems and user software programming services
Estimated value: 911010.52 EUR
Submission deadline: 2024-04-11
Award criteria: price, quality
EU fund: eu-funds

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Predmet ove nabave je uspostava Registara isprava izdanih u obrazovanju. Osnovna svrha Registra je dugotrajno čuvanje svih digitalnih isprava izdanih od strane obrazovnih institucija polaznicima svih razina formalnog obrazovanja u Republici Hrvatskoj te omogućavanje pristupa tim ispravama, kako polaznicima, tako i ostalim institucijama koje za to imaju pravni interes.
Operacija Cjelovita informatizacija sustava odgoja i obrazovanja obuhvaća daljnji razvoj informacijskog sustava za informatizaciju procesa i uspostavu cjelovite elektroničke usluge upisa u odgojne i obrazovne ustanove koji će omogućiti unapređenje kompleksnih elektroničkih usluga prema korisnicima odgojno-obrazovnih institucija. Kako bi se ova obligatorna funkcionalnost mogla uspostaviti na modernim postavkama softverskog inženjerstva, nužno je razviti i unaprijediti dijelove sustava koji tijelima, koja sudjeluju u odgojno-obrazovnom procesu, pružaju potporu.
Ponuditelj je obvezan u ponudi priložiti jamstvo za ozbiljnost ponude u visini od 20.000,00 EUR i to u obliku:
- bjanko zadužnice ili zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 82/17) ili Pravilnikom o obliku i sadržaju zadužnice (Urednički pročišćeni tekst, „Narodne novine“, broj 115/12 i 82/17) ili
- bankovne garancije koja mora biti bezuvjetna, na „prvi poziv" i „bez prigovora" ili
- vlastite, akceptirane mjenice s klauzulom “bez protesta“. Mjenica mora biti ovjerena potpisom i žigom na sljedećim mjestima: trasat, trasant i izjava “bez protesta“.
Umjesto dostavljanja gore navedenih oblika jamstava, Ponuditelj ima mogućnost dati novčani polog u traženom iznosu. Polog se u odgovarajućem iznosu uplaćuje u korist jedinstvenog računa Državnog proračuna IBAN: HR1210010051863000160. Pod svrhom plaćanja potrebno je navesti da se radi o jamstvu za ozbiljnost ponude, navesti evidencijski broj nabave Naručitelja te navesti sljedeći model i poziv na broj: model: 64, poziv na broj: 9725-21852-OIB (Ponuditelj navodi svoj OIB). Polog mora biti evidentiran na računu Naručitelja u trenutku isteka roka za dostavu ponuda. Dokaz o uplati novčanog pologa Ponuditelj je dužan priložiti u ponudi.
Ponuditelj mora dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku.
U slučaju zajednice gospodarskih subjekata, jamstvo može glasiti na jedan gospodarski subjekt s naznakom da se dostavlja za zajednicu gospodarskih subjekata koja je podnijela ponudu za ovaj postupak nabave. U slučaju zadužnice ili bjanko zadužnice moguće je navesti da dužnik može biti bilo koji član zajednice, dok ostali članovi zajednice moraju biti navedeni kao jamci platci.
U slučaju zajednice gospodarskih subjekata svaki član može dostaviti jamstvo za svoj dio ponude.
Jamstvo za ozbiljnost ponude dostavlja se u izvorniku, odvojeno od elektroničke dostave ponude, u papirnatom obliku. Izvornik jamstva za ozbiljnost ponude se dostavlja u plastičnom omotu (npr. uložni fascikl) koji mora biti zatvoren (npr. naljepnicom). Izvornik ne smije biti ni na koji način oštećen (bušenjem, klamanjem i sl.). Jamstvo u plastičnom omotu se dostavlja Naručitelju preporučenom poštom ili neposredno u zatvorenoj omotnici na kojoj su navedeni podaci kako je prikazano u nastavku.

Ponuditelj: obavezno unijeti podatke
Adresa: obavezno unijeti podatke

Hrvatska akademska i istraživačka mreža – CARNET
Josipa Marohnića 5
10 000 Zagreb

Dio/dijelovi ponude koji se dostavlja/dostavljaju odvojeno
NE OTVARAJ

Otvoreni postupak javne nabave:
Cjelovito programsko rješenje digitalne evidencije izdanih isprava u obrazovanju

EV. BR: 54-24-OP

Trajanje jamstva za ozbiljnost ponude ne smije biti kraće od roka valjanosti ponude. U slučaju isteka roka valjanosti ponude Naručitelj će, prije odabira, tražiti od Ponuditelja koji je podnio ekonomski najpovoljniju ponudu da u primjerenom roku (ne kraćem od 5 dana) produži rok valjanosti ponude i jamstva.
Naručitelj će vratiti Ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva će pohraniti.
Jamstvo za ozbiljnost ponude Naručitelj će zadržati i naplatiti u slučaju:
- odustajanja Ponuditelja od svoje ponude u roku njezine valjanosti,
- nedostavljanja ažuriranih popratnih dokumenata sukladno članku 263. ZJN 2016,
- neprihvaćanja ispravka računske greške,
- odbijanja potpisivanja ugovora o javnoj nabavi,
- nedostavljanja jamstva za uredno ispunjenje ugovora o javnoj nabavi.